તેન્ડુલકરે આગળ કહ્યું કે- “હું મારા અનુભવથી કહું છું કે તમે ગમે તેટલા રન બનાવી લો એ રન પૂરતા નથી હોતા. તમારે વધારે રનોની જરુર હોય છે અને આ જ વિરાટની સાથે છે. ભલે ગમે તેટલા રન બનાવી પણ તે પૂરતા નથી હોતા.” ટેસ્ટમાં સૌથી વધુ રન અને શતક બનાવનારા સચિન તેન્ડુલકરે કહ્યું- “જ્યારે તમે સંતુષ્ટ થઈ જાવ છો તો તમારો ખરાબ સમય શરુ થાય છે, માટે તમે બેટ્સમેન છો તો ક્યારેય સંતુષ્ટ ના થશો. બોલર માત્ર 10 વિકેટ લઈ શકે છે, પણ બેટ્સમેને રન બનાવવાના હોય છે માટે સંતુષ્ટ ન થવું જોઈએ. સાથે જ ખુશ રહો.”